**Molėtų rajono savivaldybės taryba**

**SPRENDIMAS**

**DĖL PRITARIMO SUTARTIES P SU biudžetine įstaiga molėtų socialinės paramos centru pasirašymui**

2019 m. gegužės    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 12 dalimi, 16 straipsnio 4 dalimi, 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašo, patvirtinto Lietuvos Respublikos socialinės apsaugos ir darbo ministro 2016 m. liepos 15 d. įsakymu Nr. A1-364 „Dėl 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.1-ESFA-V-416 „Kompleksinės paslaugos šeimai“ projektų finansavimo sąlygų aprašo patvirtinimo“, 82, 12, 13, 33 punktais, Molėtų rajono savivaldybės vardu sudaromų sutarčių pasirašymo tvarkos aprašo, patvirtinto Molėtų rajono savivaldybės tarybos 2009 m. sausio 29 d. sprendimu Nr. B1-9 „Dėl Molėtų rajono savivaldybės vardu sudaromų sutarčių pasirašymo tvarkos aprašo patvirtinimo“ (Molėtų rajono savivaldybės tarybos 2013 m. kovo 28 d. sprendimo Nr. B1-62 redakcija), 8.1, 9.1 punktais ir atsižvelgdama į Molėtų rajono savivaldybės tarybos 2017 m. gegužės 25 d. sprendimą Nr. B1-113 „Dėl pritarimo projektui „Kompleksinių paslaugų šeimai prieinamumo didinimas Molėtų rajono savivaldybėje“ pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ Nr. 08.4.1-ESFA-V-416 priemonę „Kompleksinės paslaugos šeimai“ bei į Lietuvos Respublikos socialinės apsaugos ir darbo ministerijos 2019 m. kovo 28 d. raštą Nr. (21.12.14E-22)SD-1603 „Dėl papildomo finansavimo skyrimo projektams, vykdomiems pagal priemonę Nr. 08.4.1-ESFA-V-416 „Kompleksinės paslaugos šeimai“,

Molėtų rajono savivaldybės taryba nusprendžia:

1. Pritarti, kad būtų pasirašyta projekto „Kompleksinių paslaugų šeimai prieinamumo didinimas Molėtų rajono savivaldybėje“ įgyvendinimo jungtinės veiklos (partnerystės) sutartis su atrinktu asmeninio asistento paslaugos teikėju – biudžetine įstaiga Molėtų socialinės paramos centru.
2. Įpareigoti Molėtų rajono savivaldybės administracijos direktorių, jo nesant administracijos direktoriaus pavaduotoją, pasirašyti jungtinės veiklos (partnerystės) sutartį su atrinktu partneriu.
3. Užtikrinti, kad projekto vykdytoja Molėtų rajono savivaldybės administracija jai tenkančią netinkamų ir tinkamų finansuoti projekto išlaidų dalį, kurios nepadengia projektui skiriamo finansavimo lėšos, padengs biudžeto lėšomis.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras